**INFORMACIJA GYVENTOJAMS DĖL GYVENAMŲJŲ VIETOVIŲ**

 **TVARKYMO IR ŠVAROS**

Ūkio ir viešosios tvarkos specialistai primena gyventojams, kad pagal Rokiškio rajono savivaldybės tarybos priimtas Rokiškio rajono savivaldybės gyvenamųjų vietovių tvarkymo ir švaros taisykles (2009-03-27 Nr. TS- 4.55) asmenys jiems nuosavybės teise priklausančiose ar įstatymų nustatyta tvarka priskirtose teritorijose **privalo:**

* *valyti ir prižiūrėti kiemus, sklypus;*
* *sutvarkyti atliekas, vadovaujantis Rokiškio rajono savivaldybės tarybos priimtomis Rokiškio rajono atliekų tvarkymo taisyklėmis (įvairių atliekų, maisto produktų kaupimas gali sukelti aplinkos užterštumą, skatinti parazitų ar graužikų veisimąsi);*
* *statinių savininkai privalo tvarkyti ir prižiūrėti statinių fasadus, demontuoti (nuimti) nustatyta tvarka nesuderintą išorinę vaizdinę reklamą, aptverti arba kitomis priemonėmis užtikrinti, kad nebūtų galima patekti į griūvančius pastatus ir kaupti juose atliekas (nenaudojami, griūvantys statiniai turi būti nustatyta tvarka nugriauti).*

 **Asmenims**  **draudžiama:**

* *laužyti ir gadinti inventorių, įrengimus ir pastatus;*
* *rašinėti, braižyti, piešti ar kitaip terlioti ant pastatų, tvorų ir kitų statinių, išskyrus seniūnijos administracijos patvirtintas vietas ir/ar suderinus su seniūnijos administracija;*
* *išmesti atliekas už savo sklypo ribos į bendrojo naudojimo teritorijas, jas deginti;*
* *laikyti statybines ir kitas medžiagas, teršiančias aplinką, jas deginti;*
* *remontuoti ir plauti transporto priemones;*
* *laikyti neeksploatuojamas, techniškai netvarkingas transporto priemones, teršiančią aplinką;*
* *važinėti žaliuosiuose plotuose, statyti transporto priemones ant vejos ar šaligatvių, išskyrus Kelių eismo taisyklėse numatytus atvejus;*
* *važinėti riedučiais, riedlentėmis bei dviračiais, šokinėjant per (ant) suoliukus(-ų), turėklus(-ų), šaligatvių bortelius (-ių) arba kitus(-ų) inžinerinius(-ių) ar apdailos objektus(-ų), taip pat važinėti kitais būdais, kurie kelia grėsmę žmonių saugumui ar gali padaryti žalą, išskyrus važinėjimą specialiai tam pritaikytose vietose;*

 Primename, kad pavojingas atliekas: akumuliatorius, dienos šviesos lempas, galvaninius elementus, šaldytuvus, radijo imtuvus, televizorius ( pavojingos ir statybinės medžiagos) bei didžiąsias atliekas: baldus, dujines virykles ir padangas gyventojai gali pristatyti į  UAB „Panevėžio regioninis atliekų tvarkymo centras" eksploatuojamą atliekų aikštelę, esančią Donelaičio g., Rokiškyje. Atliekos priimamos **NEMOKAMAI.** Įmonės minėtas atliekas turi vežti į Panevėžio regioninį sąvartyną.

|  |
| --- |
|  |